ΓΡΑΠΤΗ ΕΡΩΤΗΣΗ P-0273/03

υποβολή: Evelyne Gebhardt (PSE) προς την Επιτροπή

(30 Ιανουαρίου 2003)

Θέμα: Πρόταση οδηγίας του Ευρωπαϊκού Κοινοβουλίου και του Συμβουλίου για την αναγνώριση των επαγγελματικών προσόντων

Η νέα πρόταση οδηγίας του Ευρωπαϊκού Κοινοβουλίου και του Συμβουλίου για την αναγνώριση των επαγγελματικών προσόντων (COM(2002)0119 τελ.(1)). είναι ιδιαίτερα ευπρόσδεκτη. Η εν λόγω νομοθεσία είναι προς το συμφέρον όλων των ευρωπαίων πολιτών, διότι αποτελεί ένα περαιτέρω στάδιο για τηνλοποίηση της ελεύθερης κυκλοφορίας των εργαζομένων εντός της ΕΕ. Επιπλέον, η Επιτροπή επέτυχε στο σχέδιο οδηγίας της να συμπεριλάβει και θέματα προστασίας των καταναλωτών και διασφάλισης της ποιότητας της κατάρτισης.

Παρόλα ταύτα εξακολουθεί ναφίσταται στη Γερμανία, ιδιαίτερα σε ότι αφορά τη διασφάλιση του επιπέδου κατάρτισης, μία σχετική αβεβαιότητα. Όλο και συχνότερα μου αναφέρεται το γεγονός ότι η νέα οδηγία θα παρεμβαίνει τις αρμοδιότητες των κρατών μελών. Μεταξύ άλλωνφίσταται η άποψη, ότι η

αρμοδιότητα για την κατάρτιση, η οποία σε ότι αφορά τη βιοτεχνία στη Γερμανία εντάσσεται στο πλαίσιο των καθηκόντων των ανεγνωρισμένων διπλωματούχων τεχνιτών, με την ανωτέρω οδηγία θα περιέλθει στα χέρια κάθε τυχαίου ανεξάρτητου εργάτη/τεχνίτη. Ισχύει ότι, στο πλαίσιο της νέας ευρωπαϊκής νομοθεσίας για την αναγνώριση των επαγγελματικών προσόντων θα επιτρέπεται και σε άτομα, τα οποία δεν διαθέτουν ανεγνωρισμένο δίπλωμα τεχνίτη, να ασκούν καθήκοντα εκπαιδευτή στον τομέα της βιοτεχνίας·

(1) ΕΕ C 181 E της 30.7.2002, σελ. 183.

Απάντηση του κ. Bolkestein εξ ονόματος της Επιτροπής

(25 Φεβρουαρίου 2003)

Πρέπει ναπογραμμιστεί ότι ούτε οι ισχύουσες οδηγίες ούτε η πρόταση για ενοποιημένη οδηγία δεν δίνουν στους μετανάστες επαγγελματίες το δικαίωμα να φέρουν τον τίτλο του διπλωματούχου τεχνίτη (Meister), εκτός αν έχουν περάσει τις απαιτούμενες για το σκοπό αυτό εξετάσεις.

Όσον αφορά στην ερώτηση του αξιότιμου βουλευτή σχετικά με το δικαίωμα να κατάρτισης μαθητευομένων, αυτό πρέπει να εξεταστεί λαμβανομένωνπόψη των κανόνων που διέπουν την εγκατάσταση, δεδομένου ότι η παροχή προσωρινών ή περιστασιακώνπηρεσιών δεν επιτρέπει στην πράξη την κατάρτιση μαθητευομένων στο έδαφος του κράτους μέλουςποδοχής.

Όσον αφορά την εγκατάσταση, η πρόταση λαμβάνειπόψη το κοινοτικό κεκτημένο όσον αφορά τις βιοτεχνικές, βιομηχανικές και εμπορικές δραστηριότητες που διέπονται σήμερα από την οδηγία 1999/42/ΕΚ(1), η οποία προβλέπει δύο εναλλακτικούς μηχανισμούς αναγνώρισης, δηλαδή την μη αυτόματη αναγνώριση των τυπικών προσόντων κατάρτισης και την αυτόματη αναγνώριση βάσει της επαγγελματικής εμπειρίας τουποψηφίου.

Σχετικά με τη δυνατότητα της κατάρτισης μαθητευομένων εκ μέρους μεταναστών επαγγελματιών που έχουν εγκατασταθεί στη Γερμανία, πρέπει να γίνει διάκριση μεταξύ των δύο επιπέδων τυπικών προσόντων που προβλέπονται για τα βιοτεχνικά επαγγέλματα στη Γερμανία: αφενός τη δοκιμασία νέου ειδικευμένου εργάτη (Gesellenprfung) που πραγματοποιείται μετά τη μαθητεία και, αφετέρου, την εξέταση για την απόκτηση τίτλου Meister (Meisterprfung) βάσει της αξιολόγησης μιας εργασίας ειδικευμένου τεχνίτη (Meisterstck) που οργανώνεται από το Εμπορικό Επιμελητήριο. Ενώ ο πρώτος τύπος κατάρτισης παρέχεται εν μέρει κατά τη διάρκεια της άσκησης του επαγγέλματος και καλύπτεται έτσι από τους κανόνες σχετικά με την επαγγελματική αναγνώριση, ο δεύτερος τύπος εμπίπτει στην αρμοδιότητα του Εμπορικού Επιμελητηρίου, ηποχρέωση του οποίου περιορίζεται στην τήρηση της αρχής της αποφυγής δυσμενών διακρίσεων λόγω εθνικότητας.

Όσον αφορά στην εκπαίδευση μαθητευομένων για τη δοκιμασία νέου ειδικευμένου εργάτη (Gesellenprfung), πρέπει να τονιστεί ότι οι αρχές του κράτους μέλουςποδοχής οφείλουν να ελέγξουν κατά πόσο έναςποψήφιος διαθέτει τα προσόντα για να ασκήσει αυτήν την δραστηριότητα στο κράτος μέλος προέλευσής του. Δύο καταστάσεις μπορεί να προκύψουν:

Η αρμόδια γερμανική αρχή λαμβάνει μια αίτηση για αυτόματη αναγνώριση βάσει της επαγγελματικής εμπειρίας του ενδιαφερόμενου μετανάστη. Εάν αυτή η επαγγελματική εμπειρία περιλαμβάνει την εκπαίδευση μαθητευομένων στο κράτος μέλος προέλευσης, η γερμανική αρχή δεν μπορεί να αρνηθεί την πρόσβαση σε αυτήν τη δραστηριότητα στη Γερμανία. Αντίθετα, εάν ένας μετανάστης δεν μπορέσει αποδείξει ότι έχει επαγγελματική εμπειρία στον τομέα της εκπαίδευσης μαθητευομένων στο κράτος μέλος προέλευσής του, το άρθρο 4 παράγραφος 3 της πρότασης οδηγίας επιτρέπει στις γερμανικές αρχές να περιορίσουν την πρόσβαση του μετανάστη μόνο στις αντίστοιχες βιοτεχνικές δραστηριότητες, αποκλείοντας την εκπαίδευση μαθητευομένων.

Η αρμόδια γερμανική αρχή λαμβάνει αίτηση για την αναγνώριση τυπικών προσόντων. Εάν ο μετανάστης παρακολούθησε, και ενδεχομένως ολοκλήρωσε, κατάρτιση στο κράτος μέλος προέλευσής του, η οποία του παρέχει τα απαραίτητα τυπικά προσόντα για την κατάρτιση μαθητευόμενων, οι αρχές του κράτους μέλουςποδοχής δεν μπορούν να αρνηθούν την πρόσβαση σε αυτήν τη δραστηριότητα. Εάν όμως η κατάρτιση που ακολούθησε ο μετανάστης δεν του παρέχει τα απαραίτητα τυπικά προσόντα για την κατάρτιση μαθητευομένων, ή εάν ο μετανάστης έχει αποκτήσει τα εν λόγω τυπικά προσόντα μόνο εν μέρει και τα τυπικά προσόντα που λείπουν δεν καλύπτονται με άλλο τρόπο (π.χ. από την επαγγελματική εμπειρία), το κράτος μέλοςποδοχής έχει το δικαίωμα να απαιτήσει από τον ενδιαφερόμενο μετανάστη να καλύψει, μέσω πρακτικής άσκησης προσαρμογής ή δοκιμασίας επάρκειας, τη διαφορά που διαπιστώνεται μεταξύ της κατάρτισης που αποκτήθηκε στο κράτος μέλος προέλευσης και εκείνης που απαιτείται στο κράτος μέλοςποδοχής. Μόνον όταν τα συγκεκριμένα χαρακτηριστικά και ο αυτόνομος χαρακτήρας της δραστηριότητας καθιστούν το μέτρο αντιστάθμισης άνευ αντικειμένου μπορεί βάσει του άρθρου 4 παράγραφος 3 της πρότασης να περιοριστεί η πρόσβαση του μετανάστη μόνο στις αντίστοιχες βιοτεχνικές δραστηριότητες και να αποκλειστεί η κατάρτιση μαθητευομένων.

(1) Οδηγία 1999/42/ΕΚ του Ευρωπαϊκού Κοινοβουλίου και του Συμβουλίου της 7ης Ιουνίου 1999 για τη θέσπιση συστήματος αναγνώρισης των προσόντων σχετικά με τις επαγγελματικές δραστηριότητες που καλύπτονται από τις οδηγίες ελευθέρωσης, καθώς και μεταβατικών μέτρων, και για τη συμπλήρωση του γενικού συστήματος αναγνώρισης των διπλωμάτων, ΕΕ L 201 της 31.7.1999.